রেলওয়ে যাত্রীদের জন্য সুখবর। গতকাল রেল কর্তৃপক্ষ জানিয়েছে, বার্থ হস্তান্তর করার এক নয়া পরিষেবা চালু করছে তারা। দ্বিতীয় চার্ট বেরিয়ে যাওয়ার পরেও যেসব বার্থ খালি থাকে, পরবর্তী স্টেশনে যেসব যাত্রীরা ওয়েট-লিস্টে থাকেন তাঁদেরকে সেই বার্থ দেওয়ার ব্যবস্থা করবে রেল কর্তৃপক্ষ। এই নতুন পরিষেবার কথা ঘোষণা করেছেন রেলমন্ত্রী সুরেশ প্রভু। তার নেওয়া এই সিদ্ধান্তের কথা ২০১৬-২০১৭-এর রেল বাজেটের অন্তর্ভুক্ত।
• কি বলা হয়েছে এই পরিষেবায়?
এই নয়া পরিষেবায় বলা হয়েছে, দ্বিতীয় চার্ট তৈরি করার পরে যে সমস্ত বার্থ খালি থাকবে, ‘প্যাসেঞ্জার রিজার্ভেসন সিস্টেম’ বা পিআরএস স্বয়ংক্রিয়ভাবে সেই খালি বার্থগুলি বিভিন্ন স্টেশনের ওয়েট লিস্টের যাত্রীদের মধ্যে তা বণ্টন করে দেবে। বার্থ বণ্টন হওয়ার পরে যাত্রীদের রেজিস্টার করা ‌মোবাইল নম্বরে কোচ এবং বার্থের নম্বর এসএমএস করে দেওয়া হবে। যার ফলে যাত্রীরা নির্দিষ্ট সময়ের মধ্যেই বার্থ পাওয়ার ব্যাপারে নিশ্চিত হয়ে যাবেন।
• বর্তমান পরিষেবা থেকে এটি কতখানি আলাদা?
বর্তমানে ওয়েট-লিস্ট যাত্রীরা বার্থ নিশ্চিত করতে পারতেন তখনই যখন পুল্‌ড কোটায় বণ্টন হওয়া বার্থগুলি বাতিল করা হয়ে থাকে। এক্ষেত্রে টিকিট পরীক্ষক বোর্ড টাঙিয়ে খালি বার্থ যাত্রীদের মধ্যে বণ্টন করে দিতেন। এটা করা সম্ভব হত একমাত্র পরবর্তী স্টেশনে ট্রেন আসার পরে সেই কোটা খালি রয়েছে কি না, তার পরেই। 
আরও পড়ুন
ট্রেনযাত্রীদের স্বচ্ছতার বার্তা দিতে স্টেশনে গব্বরের হুমকি, আনন্দের আর্তি শোনাচ্ছে প্রভুর রেল
মেট্রোরেল ঘোষণা করল পুজোর পরিষেবা! রইল তালিকা
পুজোর আগে এল সুখবর, এবার মেট্রোয় চড়ে যত খুশি ফোন, ইন্টারনেট
• এমন পরিষেবা প্রবর্তন হওয়ার কারণ কী? 
বর্তমান প্রায় তিন লক্ষেরও বেশি বার্থ কোনো কাজেই লাগে না। অথচ দেখা যায়, মধ্যবর্তী স্টেশনে সেইসব বার্থগুলির খুবই চাহিদা থাকে। আশা করা হচ্ছে এই পদ্ধতিতে অনেক বেশি মানুষ বার্থগুলিকে কাজে লাগাতে পারবে। এছাড়াও বার্থ বণ্টনের ক্ষেত্রে টিকিট পরীক্ষকদের বিচার-বিবেচনার কাজ কিছুটা হলেও কম করবে।